بسم الله الرحمن الرحيم قد يظن البعض أني أمزح أو أهزر على قولة المصرين على الصبح .. لاوالله هي الحقيقة واسمعوا للقصة .. طبعاً كثيراً من من يضع رقمه على الانترنت للتجارة يتعرض لبعض الأمور الغريبة اتصالات أو رسائل ، صباحاً أو في غرقة النوم الساعة 3 فجراً أو غيرها .. وأنا وغيري جرب هالشئ هنا في أسواق ستي أو غيره .. القصة كان الجوال بعيد عني والوقت العصر ، وحصلت فيه 8 مكالمات و 3 رسائل وكلها أرقام تختلف عن بعض ، ورقمين من الخارج .. المكالمات كلها من أرقام شركة ( زين ) ومختلفة عن بعض .. والرسائل واحدة من زين ورسالتين من خارج المملكة .. طبعاً استغربت لأن فترة تركتي للجوال قليلة وغير معقولة تكون 8 مكالمات بالصدفة كذا .. معقولة كل هالنااااس يبغون عطور أو عود أو غيره .. يعني العربية وعبدالصمد قرشي يبي يقفلون ويشوفون لهم شغلة ثانية 5088: المهم اتصلت على الرقم الأول قال مشغول ، قلت طيب الرقم الثاني قال لايمكن تحويل مكالمتك !! قلت الرقم الثالث قال غير موجود بالخدمة !! قلت الرقم الرابع قال انتظار ، قلت الخامس قال مايمسك !! وش السالفة ؟؟! طبعاً الأمر فيه إن والأرقام مشبوهة .. تركت الاتصال والأرقام .. والشئ الغريب الرسالة هذي وأقرأوها بالنص .. [ ريم آل ثاني ] " اشلونج سارة ، قبل ماتسافرين لندن خذي معاج اغراض حصة وأنا أرسلت الخيول على الطائرة الخاصة وابيج تعلمين سمث يأخذ سيارتي البنتلي للقصر وباجر أنا مسافرة استراليا سلمي لي على حصة وجواهر " << لو عندنا طائرة خاصة وبنتلي كان مادخلت أسواق ستي يابنت الحلال .. طبعاً واضح من الرسالة أنها عملية نصب كبيرة .. وبحكم الخبرة وماتعرضت له من نصابين يأخذون أرقام الناس من النت أو من الجرائد ويبدأون بالنصب الاحترافي عليهم لأنه انتهى زمان الحرامية الي يطبون على البيت الساعة 2 وبعد يومين أرسلت لي ريم آل ثاني على الصبح يالله صباح خير .. << والله مادرت عنك وتقول " سارة أرسلت الخيول على الطائرة الخاصة وابيج تعلمين سمث يأخذ سيارتي البنتلي للقصر بعد كم يوم راجعه لندن .. ريم آل ثاني " والله يا هالخيول مشغلتهم ماغير ينقلونهم بالطيارة والشئ بالشئ يذكر مره حطيت اعلان بالجريدة واتصل علي واحد وسااااالفة طويلة نصاااب كبير يدعي أنه تابع لمكتب أحد الأمراء الأمير تركي بن ... وكانت الصفقة بيع عود ودهن عود بمبلغ 470 ألف ريال !!! << تحلف أنه ينقل بكونتيرات عود من كمبوديا والهند واندونيسيا .. المهم الرقم مفتاحه 00960 ،، وبعد البحث والتحري اتضح أنه من لبنان وفيه أرقام آخرى من جزر المالديف ومن شرق آسيا والظاهر بتوصل العصابة جزر الواق واق هذا الموضوع لأخذ الحذر والحيطة من اللصوص المؤدبين الي يسرقونك بكل أدب وذوق وأنت راضي وطايرة عيونك تعليقاتكم هي المكلمة للموضوع ..